ERASMUS+ PÓTPÁLYÁZAT 2019-2020

Felsőoktatási munkatársak képzési célú mobilitása

A Magyar Képzőművészeti Egyetem pályázatot hirdet a 2019/20-as tanévben külföldi személyzeti mobilitásra az **Erasmus+ Program** keretén belül, az alábbi feltételek szerint:

* támogatás időtartama: 2 - 5 munkanap utazás nélkül
* az Erasmus+ **ösztöndíj összege** országonként változik, az Európai Bizottság által meghatározott rátákhoz igazodva kerül megállapításra a Tempus Közalapítvány honlapján található táblázat alapján  
  <http://tka.hu/palyazatok/4573/felsooktatasi-munkatarsak-kepzesi-celu-mobilitasa>  
  (Érdemes EUR alapú devizaszámlát nyitni, mivel ezt az összeget az Egyetem euróban utalja.)

*Az intézmények listája, amelyekkel a Magyar Képzőművészeti Egyetemnek intézményközi szerződése van:*[*http://www.mke.hu/kulugy/kulugy3.php*](http://www.mke.hu/kulugy/kulugy3.php)*.*   
*Az intézményközi szerződések listája az új szerződéskötések miatt folyamatosan frissül!*  
*Az alábbi honlapon hivatalosan bejegyzett, Erasmus+ Staff Training kurzusokra is lehet pályázni:*[*http://staffmobility.eu/staff-week-search*](http://staffmobility.eu/staff-week-search)

Az ERASMUS+ személyzeti mobilitás célja: tapasztalatszerzés, jó gyakorlatok azonosítása és átvétele, jelenlegi munkakör betöltéséhez szükséges készségek továbbfejlesztése.

**A jelentkezés feltételei:**

* a jelentkező az MKE alkalmazottja
* **magyar/EU állampolgárság** vagy a tervezett tanulmányút idejére is érvényes tartózkodási engedély
* **nyelvi felkészültség** (nyelvtudás: angol/célország nyelve)

**A pályázók köre:**

* oktatók, adminisztratív és más nem oktató munkatársak

**A pályázathoz szükséges dokumentumok:**

* szakmai önéletrajz
* kitöltött és aláírt jelentkezési űrlap, a szervezeti egység vezetőjének engedélyével és ajánlásával (utóbbi opcionális)
* munkaterv (1-2 oldal angolul/ vagy a célország nyelvén) Az elbírálásnál előnyt jelent, ha a pályázó munkaterve a korábban az MKE-re látogató személyzettel való kapcsolattartásra irányul; a két egyetem közötti speciális részlegek közötti kapcsolattartásra irányul; ha új partnerkapcsolat kialakítása céljából, meghívásra válaszolva, illetve konkrét projekt megvalósítása miatt utazna.
* a célintézmény fogadókészségének igazolása (email verzióban, vagy szkennelt levél formájában), és az ottani kapcsolattartó megnevezése, elérhetősége (e-mail címe)
* nyelvtudás igazolása (igazolás/nyelvvizsga bizonyítvány fénymásolata)
* időpont javaslat a mobilitásra vonatkozóan (a mobilitás kezdete legkorábban 2019. június 1., befejező dátuma legkésőbb 2020. szeptember 30.)

**A pályázat leadási módja:**

**ELEKTRONIKUSAN a**[**foreign@mke.hu**](mailto:foreign@mke.hu)**e-mail címre – a tárgy mezőben mindenképpen szerepeltetni kell: erasmus\_képzési\_2019\_2020\_”pályázó neve”**  
ÉS  
**KINYOMTATVA 1 példányban a Marketing, Kiállítási és Nemzetközi Irodában**

**A pályázat benyújtásának határideje:**

***2019. november 29.***

***Figyelem! Határidőn túl érkezett, ill. hiányos pályázatokat nem tudunk elfogadni!***

A benyújtott pályázatokat a nemzetközi ügyekért felelős rektorhelyettes bírálja el, az elbírálás a pályázatok beérkezését követően folyamatos, végső határideje várhatóan: **2019. december 10.**

**További információk:**

Csőregh Ildikó és Kocsis Éva

Marketing, Kiállítási és Nemzetközi Iroda  
fogadóóra:

hétfő, szerda 10.00-11.00

kedd, csütörtök 13.00-14.00  
tel: 06 1 666-2529, e-mail:  [foreign@mke.hu](mailto:foreign@mke.hu)

**Letölthető dokumentumok:**

* [pályázat](http://www.mke.hu/sites/default/files/attachment/Erasmus_admin_szemelyzet2018_2019_KORR.docx)
* [jelentkezési űrlap](http://www.mke.hu/sites/default/files/attachment/jelentkezesi_urlap_szemelyzeti2018.docx)
* partner intézmények

Budapest, 2019. szeptember 18.